text: 21. ΑΠΟΦΑΣΗ ΥΠΟΥΡΓΟΥ ΕΜΠΟΡΙΚΗΣ ΝΑ ΥΤΙΛΙΑΣ Αριθ. 70114/3881 της 6/30 Ιουλ. 1981 (ΦΕΚ Β' 452) Περί Κυρώσεως Συμφωνητικού περί καταβολής εισφοράς υπέρ Π.Ν.Ο. πληρωμάτων Μεσογειακών Τουριστικών Επιβατηγών πλοίων. Έχοντας υπόψη: 1.Τις διατάξεις της παρ. 2 του άρθρ. 22 του Συντάγματος, σε συνδυασμό προς την οικεία ερμηνευτική δήλωση. 2.Τις διατάξεις του άρθρ. 5 του Α.Ν. 3276/1944 «περί Συλλογικών Συμβάσεων εν τη ναυτική εργασία», όπως έχει τροποποιηθεί και ισχύει σήμερα. 3.Το υπ' αριθ. 1102/3.6.81 έγγραφο της Πανελληνίου Ναυτικής Ομοσπονδίας, με το οποίο υπεβλήθη προς κύρωση το από 31.3.81 υπογραφέν Συμφωνητικόν, αποφασίζουμε: 1.Την κύρωση του από 31.3.81 Συμφωνητικού που υπεγράφη μεταξύ των νομίμων εκπροσώπων της Ενώσεως Εφοπλιστών Επιβατηγών πλοίων και της Πανελληνίου Ναυτικής Ομοσπονδίας, με το οποίο η μηνιαία συνδικαλιστική συνδρομή υπέρ ΠΜΟ των αξιωματικών και πληρωμάτων των Μεσογειακών Τουριστικών Επιβατηγών πλοίων καθορίζεται από 1.4.81 σε δραχμ. 75 ενώ κατά τα λοιπά εξακολουθεί να ισχύει το από 10.7.1978 συμφωνητικό των ανωτέρω οργανώσεων (ΦΕΚ 796 Β'/20.9.1978). 2.Το κυρούμενο Συμφωνητικό ισχύει από 1.4.81 και μέχρι συνάψεως νεωτέρου. 3.Η παρούσα απόφαση με το κείμενο του κυρουμένου Συμφωνητικού να δημοσιευθούν στην Εφημερίδα της Κυβερνήσεως. ΣΥΜΦΩΝΗΤΙΚΟΝ Εν Πειραιεί σήμερον την 31ην Μαρτ. 1981, οι υπογεγραμμένοι, αφ' ενός Ανδρέας Ποταμιάνος Πρόεδρος και Φραγκίσκος Φραγκουδάκης Γενικός Γραμματεύς της ενταύθα εδρεούσης Επαγγελματικής Οργανώσεως υπό την επωνυμίαν, «ΕΝΩΣΙΣ ΕΦΟΠΛΙΣΤΩΝ ΕΠΙΒΑΤΗΓΩΝ ΠΛΟΙΩΝ», νομίμως εκπροσωπούντες ταύτην και ειδικώς εξουσιοδοτημένοι προς τούτο και αφ' ετέρου ο Εμμανουήλ Σαΐτης, Γενικός Γραμματεύς της ενταύθα ομοίως εδρεούσης και νομίμως ανεγνωρισμένης Ναυτεργατικής Ενώσεως υπό τη επωνυμίαν «ΠΑΝΕΛΛΗΝΙΑ ΝΑ ΥΤΙΚΗ ΟΜΟΣΠΟΝΔΙΑ», νόμιμος εκπρόσωπος αυτής και ειδικώς εξουσιοδοτημένος προς τούτο δυνάμει της από 19.3.1981 αποφάσεως της Διοικήσεως της Π.Ν.Ο., συνεφώνησαν και συναπεδέχθησαν τ' ακόλουθα: Σελ. 530,24(β) Τεύχος ΣΤ42-Σελ. 56 1.Η μηνιαία συνδικαλιστική συνδρομή των αξιωματικών και κατωτέρων πληρωμάτων που εργάζονται στα Μεσογειακά Τουριστικά Επιβατηγά πλοία, καθορίζεται σύμφωνα με την από 19.3.1981 απόφαση της Διοικήσεως της Π.Ν.Ο. από 1ης Απρ. 1981 εις δραχ. 75. 2.Κατά τα λοιπά ισχύει το από 10.7.1978 συμφωνητικόν που εκυρώθη με τη υπ' αριθ. 70076/7022/8.8.1978 απόφαση του Υπουργού Εμπορικής Ναυτιλίας και εδημοσιεύθη εις το υπ' αριθ. 796/20.9.1978 ΦΕΚ τεύχος Β'. 3.Το παρόν συμφωνητικόν ισχύει από 1.4.1981 και μέχρι συνάψεως νεωτέρου, συνετάγη δε εις τριπλούν. Από ένα αντίτυπον έλαβαν τα συμβαλλόμενα μέρη, το δε τρίτον θα υποβληθεί στο Υπουργείον Εμπορικής Ναυτιλίας για επικύρωση. (Ακολουθούν υπογραφές). 